Аликеев Шайлибай
Аликеев Шайлибай (24.12.1939-ж.т., Айгыр-Жал айылы) - Кыргыз Республикасынын айыл чарбасына эмгек сиңирген кызматкери (1995).

Жалал-Абад зооветеринария техникумун (1960), Самарканддагы Куйбышев атындагы айыл чарба институтун (1974) бүткөн.
 1960-62-жылдары Ала-Бука районунун 1-Май колхозунун веттехниги, 
 1962-68-жылдары «Кыргызстан» колхозунун Көк-Серек ветучасткасынын башчысы, 
 1968-74-жылдары “Чаткал” совхозунун №2 бөлүмүнүн ветврачы, 
 1974-77-жылдары  ошол эле бөлүмдө башкаруучу, 
 1977-80-жылдары Ала-Бука районунун «Бирлик» совхозунун ЛППсынын башчысы, 
 1980-82-жылдары Чаткал районунун “Каныш-Кыя” совхозунун башкы ветврачы, 
 1982-84-жылдары райондук ветстанциясынын начальниги, 
 1984-90-жылдары “Каныш-Кыя” совхозунун директору, 
 1990-91-жылдары Чаткал районунун ветстанциясынын начальниги, 
 1991-93-жылдары “Кызыл-Токой” колхозунун башкармасы, 
 1993-98-жылдары “Кызыл-Токой” дыйкан чарбасынын башчысы, 
 1998-2001-жылдары Кызыл-Токой айылынын айыл башчысы болуп иштеген.
Райондук, айылдык кеңештердин бир нече жолу депутаты.
Кыргыз ССР Жогорку Советинин Президиумунун “Ардак грамотасы”, медалдар менен сыйланган.
Чаткал районунун ардактуу атуулу.

Колдонулган адабияттар 
Чаткал району: Энциклопедия / авт.-түз. А.Орозов и др. - Б.: «Принт Экспресс» б., 2015. - 368 б., илл. ISBN 978-9967-27-851-6

Инсандар:Кыргызстан
Чаткал району